Kentrių tvenkinys (Kelmė)

Kentrių tvenkinys – tvenkinys Lietuvoje, Kelmės rajone, 6 km į šiaurės vakarus nuo Šaukėnųmaps.lt duomenys. Sudarytas užtvenkus bevardį upelį (Gumiltos intakas, Aunuvos upės baseinas) išeksploatuoto durpyno vietoje 1,7 km nuo jo žiočių. Tvenkinio ilgis iš pietų į šiaurę – 1,7 km, plotis – iki 0,3 km. Altitudė 108,8 m. Skersai tvenkinio einantis kelias padalina jį į 2 beveik lygias dalis. Krantai žemi, pelkėti, plačiai apaugę medžiais ar krūmynais. Aplinkui plyti Kentrių pelkė. Iš pietų prieina Beržėnų miškas. Į rytus įsikūręs Kentrių kaimas, į vakarus – Aukselių kaimas. 

Tvenkinys įrengtas 1978 m.

 Šaltiniai 

 Tvenkinių katalogas. Aplinkos apsaugos ministerija. Kaunas, 1998

Kategorija:Kelmės rajono tvenkiniai